**Milla Nordlund** (s. 26. joulukuuta 1997) on suomalainen salibandyn pelaaja, pelipaikaltaan hyökkääjä. Hän on edustanut Naisten Salibandyliigassa eli nykyisessä F-liigassa Turun Palloseuraa kausina 2013–2018 ja kaudesta 2019–2020 alkaen. Hän on pelannut liigassa kauden 2022–2023 loppuun mennessä 184 runkosarjaottelua, joissa hän on tehnyt 187 maalia ja antanut 144 maaliin johtanutta syöttöä, sekä 38 pudotuspeliä, joissa hän on tehnyt 37 maalia ja saanut 31 syöttöpistettä. Kaudella 2018–2019 Nordlund edusti Ruotsin liigassa Endre IF:ää.

Nordlund voitti ensimmäisen Suomen-mestaruutensa vuonna 2022 ja oli tuolloin pudotuspelien pistepörssin ykkönen 23 pisteellään ja paras maalintekijä 13 maalillaan. Voittaessaan toisen Suomen-mestaruutensa vuonna 2023 hän teki yhden kauden pudotuspelien piste-ennätyksen 35 pisteellään, joka koostui 19 maalista ja 16 syötöstä. Hänet valittiin F-liigan F-gaalassa 2022 vuoden hyökkääjäksi.

Nordlund on pelannut Suomen naisten maajoukkueessa lokakuun 2023 loppuun mennessä 29 ottelua, joissa hän on tehnyt 17 maalia ja saanut 14 syöttöpistettä. Nordlund on pelannut Suomen tyttöjen maajoukkueessa ja oli mukana alle 19-vuotiaiden tyttöjen MM-kilpailuissa 2016 Kanadan Bellevillessä, jossa Suomi saavutti hopeaa.

Nordlundin ote mailasta on poikkeuksellinen. Hänellä eivät ole peukaloa lukuun ottamatta alemman käden sormet samalla tavalla lähellä toisiaan kuin useimmilla muilla pelaajilla, ja hänen sormiensa asennon on sanottu muistuttavan petolinnun jalkoja.

Nordlundin kolmisen vuotta nuorempi pikkuveli kuoli seitsemänvuotiaana aivotulehdukseen. Tapahtuman myötä alkoholisoitunut isä kuoli vuonna 2018. Ravintolakokkina aiemmin työskennellyt Nordlund opiskelee sosionomiksi ja on kiinnostunut työskentelemään lastensuojelussa. Nordlundin avopuoliso on salibandypelaaja Ville Hirvisuo.

Lähteet
-------

1. 1 2 3 4 5  Milla Nordlund *Nhlfinns.net*.  20.11.2023. Viitattu 4.12.2023.
2. 1 2  Pelaajatilastot  23.10.2023. Salibandyliitto. Viitattu 4.12.2023.
3. ↑  Liiganaiset TPS Salibandy. Viitattu 4.4.2022.
4. 1 2  Siltanen, Joel: TPS:lle mieluisa paluumuuttaja – Nordlund Ruotsista Suomeen *Pääkallo.fi*.  8.5.2019. Viitattu 4.4.2022.
5. ↑  Pelaajat – Pudotuspelien 2021–2022 pisteet F-liiga. Viitattu 27.4.2022.
6. ↑  Siltanen, Joel: Milla Nordlund laittoi piste-ennätyksen uusiksi, vaikka ehti jo epäillä onnistumista: "Olin jo vähän varautunut siihen" *Pääkallo*.  5.4.2023. Viitattu 4.12.2023.
7. ↑  "Olisin toivonut kaikista finaaleista yhtä tiukkoja" – TPS voitti salibandyn naisten Suomen mestaruuden *Ilkka-Pohjalainen*.  8.4.2023. Viitattu 4.12.2023.
8. ↑  Ville Lastikka ja Milla Nordlund rohmusivat palkintoja - tässä kaikki F-gaalassa palkitut *fliiga.com*. Viitattu 11.10.2022.
9. ↑  Niemeläinen, Jonne: Salibandytytöille MM-hopeaa *Yle Uutiset*.  9.5.2016. Viitattu 11.10.2022.
10. 1 2  Vainio, Annina: Millan, 25, pikkuveli menehtyi vain 7-vuotiaana, sitten kuoli alkoholisoitunut isä – lopulta petti myös oma terveys *Ilta-Sanomat*.  5.1.2023. Viitattu 4.12.2023.
11. ↑  Pitkänen, Henri: Tragediat perheessä, masennus ja loukkaantumiset piinasivat Milla Nordlundia, kunnes hän uskalsi puhua ääneen – nyt liigatähden elämässä on tasapaino  24.9.2022. Yle. Viitattu 4.12.2023.

Suomen joukkue – Salibandyn naisten MM-kilpailut 2023
1 Vuorela |
2 Laitila |
3 Piispa |
8 Rantanen |
9 Westerlund |
11 Manninen |
13 Höynälä |
15 Turunen |
16 Valtola |
18 Homi |
20 Vallenius |
27 O. Kauppi |
28 V. Kauppi |
44 Nordlund |
61 Pietilä |
80 Kippilä |
82 Niemelä |
88 Nieminen |
89 Saario |
96 Leino |
Valmentaja Kurronen